CELEX: 62009TN0191
Language: el
Date: 2009-05-14 00:00:00
Title: Υπόθεση T-191/09: Προσφυγή της 14ης Μαΐου 2009 — HIT Trading και Berkman Forwarding κατά Επιτροπής

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/53
            
         Προσφυγή της 14ης Μαΐου 2009 — HIT Trading και Berkman Forwarding κατά Επιτροπής
   (Υπόθεση T-191/09)
   2009/C 180/99
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσες: HIT Trading BV (Barneveld, Κάτω Χώρες) και Berkman Forwarding BV (Barendrecht, Κάτω Χώρες) (εκπρόσωπος: Α. Τ. Μ. Jansen, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα των προσφευγουσών
   
   
               —
            
            
               Η HIT Trading ζητεί από το Πρωτοδικείο να ακυρώσει την απόφαση της Επιτροπής της 12ης Φεβρουαρίου 2009, επί της υποθέσεως REC 08/01. Η HIT Trading ζητεί επίσης από το Πρωτοδικείο να διατάξει την Επιτροπή να παραιτηθεί της εκ των υστέρων βεβαιώσεως τελωνειακών δασμών και δασμών αντιντάμπινγκ ή να κρίνει ότι η έκπτωση των δασμών αυτών είναι δικαιολογημένη.
            
         
      Λόγοι ακυρώσεως και κύρια επιχειρήματα
   
   Οι προσφεύγουσες ισχυρίζονται ότι κακώς η Επιτροπή έκρινε ότι είναι δικαιολογημένη η εκ των υστέρων βεβαίωση τελωνειακών δασμών και δασμών αντιντάμπινγκ και κακώς έκρινε ότι δεν πρόκειται περί εξαιρετικής περιπτώσεως, υπό την έννοια του άρθρου 239 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ.1).
   Προς στήριξη των ανωτέρω ισχυρισμών, οι προσφεύγουσες προβάλλουν τους ακόλουθους λόγους:
   
               —
            
            
               Η Επιτροπή κρίνει ότι, όσον αφορά την προτιμησιακή καταγωγή των εμπορευμάτων, οι πακιστανικές τελωνειακές αρχές υπέπεσαν σε σφάλμα, υπό την έννοια του άρθρου 220, παράγραφος 2, στοιχείο β', του κανονισμού 2913/92. Κακώς κρίνει η Επιτροπή ότι το σφάλμα αυτό, όσον αφορά τη μη προτιμησιακή καταγωγή, δεν αποτελεί σφάλμα, υπό την έννοια του άρθρου 220, παράγραφος 2, στοιχείο β', του κανονισμού 2913/92.
            
         
               —
            
            
               Η Επιτροπή κακώς κρίνει ότι οι προσφεύγουσες δεν επέδειξαν επιμέλεια όσον αφορά τις υποβληθείσες μετά τις 10 Σεπτεμβρίου 2004 διασαφήσεις.
            
         
               —
            
            
               Η Επιτροπή, κατά την εκ μέρους της εξέταση του ζητήματος αν μπορεί πράγματι να παραιτηθεί της εκ των υστέρων βεβαιώσεως ή αν πρόκειται περί εξαιρετικής περιπτώσεως, κακώς δεν τήρησε τις υποχρεώσεις που υπέχει.
            
         
               —
            
            
               Η Επιτροπή κρίνει ότι, όσον αφορά την προτιμησιακή καταγωγή των εμπορευμάτων, οι πακιστανικές τελωνειακές αρχές υπέπεσαν σε σφάλμα, υπό την έννοια του άρθρου 220, παράγραφος 2, στοιχείο β', του κανονισμού 2913/92. Κακώς κρίνει η Επιτροπή ότι το σφάλμα αυτό, όσον αφορά τη μη προτιμησιακή καταγωγή, δεν συνιστά εξαιρετική περίπτωση, υπό την έννοια του άρθρου 239 του κανονισμού 2913/92.
            
         
               —
            
            
               Από την προσβαλλομένη απόφαση δεν προκύπτει ότι η Επιτροπή όντως στάθμισε μεταξύ του συμφέροντος που έχει η Κοινότητα στην τήρηση των τελωνειακών κανόνων και του συμφέροντος που έχει ο καλόπιστος εισαγωγέας να μην υποστεί ζημία υπερβαίνουσα τον συνήθη εμπορικό κίνδυνο.
            
         
               —
            
            
               Από την προσβαλλομένη απόφαση δεν προκύπτει ότι η Επιτροπή εξέτασε τα πραγματικά στοιχεία στο σύνολό τους, προκειμένου να κρίνει αν οι παρούσες περιστάσεις συνιστούν εξαιρετική περίπτωση.